Diari Oficial de la Generalitat Valenciana


Sumari del DOGV 3780, del 27-06-2000 (2000/5362)

Informació pública del programa d'actuació integrada per gestió directa municipal del pla parcial del sector 5, polígon industrial de La Creu.
----------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5362


Organisme emissor
:   Ajuntament de l'Alcúdia

Tipus de document
:   Anunci

Informació pública del programa d'actuació integrada per gestió directa municipal del pla parcial del sector 5, polígon industrial de La Creu. [2000/S5362]
  
L'Ajuntament de l'Alcúdia, mitjançant acord de la Comissió de Govern, pres en sessió de data 28 de desembre de 1999, acordà sotmetre a informació pública el programa d'actuació integrada per gestió directa municipal del pla parcial del sector 5 (polígon industrial de La Creu) del Pla General d'Ordenació Urbana de l'Alcúdia, redactat per l'enginyer de camins, canals i ports el senyor José Ramon Ortiz González i redactat, segons disposat amb els articles 29, 46, 47, 68 a 70 i concordats de la Llei 6/1994, de 15 de novembre, de la Generalitat, Reguladora de l'Activitat Urbanística (LRAU).
  
Aquest programa desenvolupa la modificació del Pla General per a la creació del sector 5 (sòl industrial) aprovada per acord de la Comissió Territorial d'Urbanisme de la Conselleria d'Obres Públiques, Urbanisme i Transports de la Generalitat, en sessió celebrada en data 11 de maig de 1993, i el pla parcial del sector, aprovat pel plenari municipal en sessió de data 2 d'abril de 1996.
  
L'esmentat programa comprèn projecte d'urbanització, estudi de seguretat i higiene, criteris de programació i projecte de reparcel·lació forçosa en l'àmbit del sector, i va ser notificat personalment als titulars registrals i cadastrals, i publicats els anuncis preceptius en el tauler d'edictes de la corporació, en el Butlletí Oficial de la Província de València de data 5 de febrer de 2000, en el Diari Oficial de la Generalitat Valenciana de data 14 de febrer de 2000, i en el diari Las Provincias de data 12 de febrer de 2000.
  
Atés que, durant el termini establert es van presentar per alguns particulars al·legacions que van ser informades pels tècnics municipals en els termes que consten l' informe i en el projecte que es presenta a l' aprovació definitiva, el Ple de l'Ajuntament de l'Alcúdia, en sessió de data 5 de juny 2000, aprovà definitivament el programa d'actuació integrada del sector 5 (sòl industrial) ?polígon industrial La Creu- per gestió directa, que comprén projecte d'urbanització, estudi de seguretat i higiene, criteris de programació i projecte de reparcel·lació forçosa.
  
La qual cosa es publica en compliment d'allò disposat en l'article 59 de la Llei Valenciana Reguladora de l'Activitat Urbanística.
  
Contra la present resolució o acord, que pot posar fi a la via administrativa, podrà formular recurs de reposició, en el termini d'un mes, davant del plenari de l'Ajuntament de l'Alcúdia.
  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establert per a resoldre'l, i en el termini de dos mesos, comptats a partir del dia següent a la recepció de la notificació de l'esmentat acte o resolució, o des de la fi del termini resolutori, l'interessat podrà interposar recurs contenciós administratiu davant del Jutjat/Sala del Tribunal Superior de Justícia del Contenciós - Administratiu de la ciutat de València/ la Comunitat Valenciana, segons allò que disposa l'article 46.1 i 3 de la Llei 29/1998, reguladora de la Jurisdicció Contenciosa - Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.